10.การควบคุมภายใน ปี 2555

คณะกรรมการบริษัทให้ความสำคัญต่อการมีระบบการควบคุมภายในที่ดี
โดยบริษัทมีนโยบายบริหารจัดการระบบการควบคุมภายในที่ครอบคลุมในทุกกิจกรรมอย่างเพียงพอและเหมาะสมกับการดำเนินธุรกิจ
บนพื้นฐานของหลักการบริหารจัดการองค์กรที่มุ่งเน้นความถูกต้องและโปร่งใสตามหลักการกำกับดูแลกิจการที่ดี
อันเป็นรากฐานที่ก่อให้เกิดประสิทธิภาพและประสิทธิผลด้านการควบคุมภายในของบริษัท

ในการประชุมคณะกรรมการบริษัทครั้งที่ 2/2556 เมื่อวันที่ 7 มีนาคม 2556
โดยมีคณะกรรมการตรวจสอบทั้งสามท่านเข้าร่วมประชุมด้วย
มีการประเมินความเพียงพอและความเหมาะสมของระบบควบคุมภายในทุกกิจกรรม
ตามนโยบายของบริษัทประจำปี 2555 โดยการซักถามข้อมูลจากฝ่ายบริหาร
และพิจารณาแบบประเมินที่ฝ่ายบริหารจัดทำ
โดยได้สรุปความเห็นเกี่ยวกับระบบควบคุมภายในด้านต่างๆ

จากการประเมินระบบการควบคุมภายในของบริษัท
คณะกรรมการบริษัทมีความเห็นเป็นไปตามแนวทางเดียวกันกับคณะกรรมการตรวจสอบว่า
บริษัทมีหลักการปฏิบัติที่ชัดเจนเพื่อให้พนักงานปฏิบัติงานอย่างมีระบบ
สามารถบริหารงานได้อย่างมีประสิทธิภาพ มีการประเมินและวิเคราะห์สถานการณ์
เหตุการณ์ที่เป็นภาวะความเสี่ยงในเชิงธุรกิจ ทั้งปัจจัยภายในและปัจจัยภายนอก
เพื่อการจัดให้มีการบริหารความเสี่ยงอย่างเหมาะสม โดยมีระบบการควบคุมภายในด้านต่างๆ
รวมทั้งระบบการควบคุมภายใน ในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเพียงพอและสอดคล้องกับนโยบายของบริษัท ดังนี้

องค์กรและสภาพแวดล้อม

บริษัทมีโครงสร้างองค์กรและสภาพแวดล้อมที่ส่งเสริมให้การปฏิบัติงานเป็นไปอย่างมีประสิทธิภาพและประสิทธิผล
มีนโยบายในการดำเนินธุรกิจอย่างชัดเจน
เอื้ออำนวยให้ฝ่ายบริหารสามารถดำเนินงานได้บรรลุวัตถุประสงค์อย่างมีประสิทธิภาพ
มีการปรับปรุงและพัฒนาบริษัทให้เป็นองค์กรแห่งการเรียนรู้
เสริมสร้างศักยภาพในการทำงานร่วมกันอย่างเป็นทีมเวิร์ค
สร้างความรู้สึกผูกพันร่วมกันระหว่างพนักงาน ผู้บริหาร และกรรมการ
เพื่อผลักดันบริษัทให้มีผลการดำเนินงานที่สูงกว่าเป้าหมายที่ตั้งไว้
โดยเป้าหมายในการดำเนินธุรกิจสามารถติดตามและประเมินผลการดำเนินงานได้ตามมาตรฐานการวัดผลงาน
ด้วยแนวทางการบริหารงานบนพื้นฐานของความซื่อสัตย์สุจริต
และคำนึงถึงประโยชน์ของผู้ที่เกี่ยวข้องทุกฝ่าย

ด้านการบริหารความเสี่ยง

บริษัทมีการกำหนดนโยบายการบริหารความเสี่ยงองค์กร
โดยมีคณะกรรมการบริหารความเสี่ยงทำหน้าที่กำกับดูแลและกำหนดกรอบความเสี่ยงเพื่อการบริหารจัดการในภาพรวมองค์กร
ให้อยู่ในระดับที่เหมาะสม มีประสิทธิภาพ มีประสิทธิผล และสอดคล้องกันในแต่ละสภาวการณ์
โดยมีคณะทำงานชุดย่อยของหน่วยงานต่างๆบริหารความเสี่ยงงานที่อยู่ในความรับผิดชอบตามกรอบแนวทางที่กำหนด
ซึ่งครอบคลุมความเสี่ยงทางการบริหาร การเงิน การประกอบธุรกิจ การปฏิบัติการ
การบริหารและการจัดการ ความปลอดภัย อาชีวอนามัย และสิ่งแวดล้อม และความเสี่ยงสำคัญอื่นๆ
ที่เกี่ยวเนื่องกับการประกอบธุรกิจของบริษัท

การควบคุมการปฏิบัติงานของฝ่ายบริหาร

บริษัทมีการกำหนดนโยบาย วิธีปฏิบัติงานและกิจกรรมเพื่อการควบคุม
ซึ่งจะทำให้ผู้ปฏิบัติงานได้ตระหนักถึงความเสี่ยงที่อาจเกิดขึ้นและเพิ่มความระมัดระวังในการปฏิบัติงานมากขึ้น
เพื่อสามารถปฏิบัติงานให้สำเร็จตามวัตถุประสงค์ โดยการกำหนดขอบเขต อำนาจหน้าที่
ตลอดจนความรับผิดชอบของผู้บริหารและผู้ปฏิบัติงานทุกคน
มีการกำหนดอำนาจอนุมัติและวงเงินอนุมัติของฝ่ายบริหารแต่ละระดับไว้เป็นลายลักษณ์อักษร
มีคณะกรรมการบริหารเป็นผู้ตรวจสอบ ทบทวน และติดตามผลการปฏิบัติงานของทุกฝ่าย
มีคณะกรรมการบริหารความเสี่ยง
และคณะกรรมการตรวจสอบติดตามผลการดำเนินงานและประเมินความเสี่ยงของบริษัทเป็นประจำทุกเดือน
และมีการรายงานผลการปฏิบัติงานต่อคณะกรรมการบริษัทเป็นประจำอย่างน้อยไตรมาสละหนึ่งครั้ง
และมีการกำหนดวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว รวมทั้งการเข้าทำธุรกรรมที่เกี่ยวโยงกันไว้อย่างชัดเจน

  ระบบสารสนเทศและการสื่อสารข้อมูล

บริษัทจัดให้มีระบบเทคโนโลยีและสารสนเทศที่ทันสมัย มีประสิทธิภาพ
เพื่อสนับสนุนการปฏิบัติงานภายในองค์กรให้บรรลุวัตถุประสงค์
โดยมีการพัฒนาระบบสารสนเทศอย่างต่อเนื่อง ทำให้ระบบการสื่อสารเป็นไปอย่างรวดเร็ว
สามารถบริหารงานได้อย่างคล่องตัวและชัดเจน
การสื่อสารที่ผ่านระบบเทคโนโลยีสารสนเทศโดยมีหน่วยงานรวบรวม วิเคราะห์
จัดเก็บในระบบคลังข้อมูลของบริษัท
เป็นการเพิ่มประสิทธิผลและประสิทธิภาพในการบริหารจัดการทั่วทั้งองค์กร
โดยทุกระบบจะบูรณาการเชื่อมโยงกันทั้งหมด
ทำให้บริษัทสามารถควบคุมและป้องกันปัญหาจากความผิดพลาดได้
และทำให้ได้ข้อมูลสารสนเทศที่รวดเร็วถูกต้องตรงกันและเชื่อถือได้
ทำให้ฝ่ายบริหารได้รับรู้ข้อมูลตรงเวลาและสามารถใช้เพื่อประกอบการตัดสินใจได้อย่างทันเหตุการณ์

ระบบการติดตาม

บริษัทมีการติดตามประเมินผลการควบคุมภายในและประเมินคุณภาพการปฏิบัติงาน
โดยการกำหนดวิธีปฏิบัติงานในการติดตามผลการปฏิบัติตามระบบการควบคุมภายในอย่างต่อเนื่องและเป็นส่วนหนึ่งของกระบวนการปฏิบัติงานตามปกติของฝ่ายบริหาร
ผู้ควบคุมงานและผู้มีหน้าที่เกี่ยวข้อง โดยมีการเสนอรายงานการติดตามผลต่อคณะกรรมการบริษัท
คณะกรรมการตรวจสอบ และผู้บริหารระดับสูง
เพื่อเป็นแนวทางสำหรับการประเมินผลการดำเนินงานร่วมกัน

นอกจากนี้ บริษัทยังมีสำนักตรวจสอบภายใน โดยนางสาวหทัยรัตน์ อ่อนหิรัญ
ผู้จัดการแผนกสำนักตรวจสอบภายใน จัดทำแผนการตรวจสอบประจำปี
และมีคณะกรรมการตรวจสอบสอบทานผลการดำเนินงานของบริษัทอย่างสม่ำเสมอ
และหากพบข้อที่ควรปรับปรุงก็ได้มีการเสนอแนะแนวทางการแก้ไขและ/หรือวิธีการปฏิบัติ
เพื่อให้ความมั่นใจว่าข้อตรวจพบจากการตรวจสอบและการสอบทานนั้นจะได้รับการพิจารณาสนองตอบและมีการบริหารจัดการแก้ไขข้อบกพร่องนั้นแล้ว

โครงการ CSR ‘ส่งความสุขสู่สังคม ผ่านมิติแห่งความงาม’

บริษัท โอซีซี จำกัด (มหาชน) ได้จัดตั้งโครงการ CSR (CORPORATE SOCIAL
RESPONSIBILITY)

ขึ้นอย่างเป็นทางการเมื่อวันที่ 1 มิถุนายน2554 มีชื่อโครงการหลักว่า
“ส่งความสุขสู่สังคม...ผ่านมิติแห่งความงาม”โดยมีโครงการย่อยภายใต้โครงการหลักทั้งสิ้น 5
โครงการ ได้แก่

1.โครงการใช้ และให้อย่างสร้างสรรค์เพื่อเราเพื่อโลก

2.โครงการ Charity ความงามแห่งการแบ่งปัน โดยเครื่องสำอาง Covermark

3.โครงการ ผมสวย...ด้วยรัก

4.โครงการแต่งเติมความงาม แต่งแต้มความสุขสู่สังคม

5.โครงการต้นกล้าแห่งความงาม ต้นทางแห่งอาชีพ

ตลอดระยะเวลา 1 ปี 6 เดือนที่ผ่านมา คณะผู้บริหาร คณะทำงาน CSR
ตลอดจนพนักงานโอซีซีทุกคน

ล้วนมีส่วนร่วมในการขับเคลื่อนทุกกิจกรรมในโครงการย่อยแต่ละโครงการ
ให้สามารถเดินหน้าไปตามเจตนารมณ์ที่ตั้งไว้เพื่อมอบความสุข โอกาส
และคุณภาพชีวิตที่ดีให้กับเพื่อนร่วมสังคม
โครงการใช้และให้อย่างสร้างสรรค์เพื่อเราเพื่อโลกได้จัดบอร์ดประชาสัมพันธ์อย่างต่อเนื่องนำเสนอเรื่องราวสำคัญใกล้ตัว
อาทิ 1.ความเข้าใจเกี่ยวกับการทำ CSR 2. ปัจจัยสำคัญที่ทำให้เกิดภาวะโลกร้อน

3.อุทกภัย 2011 4.ใช้ไฟฟ้าอย่างรู้คุณค่า

5.ภัยร้ายจากถุงพลาสติก 6. ลดการใช้กระดาษในสำนักงาน เป็นต้น

โดยมุ่งหวังที่จะปรับเปลี่ยนวิธีคิดและวิถีชีวิตของพนักงานในองค์กรให้หันมาแสดงความรับผิดชอบ

ต่อสังคม ประเทศชาติ และโลกใบนี้ สร้างนิสัยใช้พลังงานจากธรรมชาติอย่างรู้คุณค่า
ร่วมแสดงศักยภาพในการรักษาและขยายพื้นที่สีเขียวให้โลก พร้อมเป็นส่วนหนึ่งในการดูแล
และพัฒนาสังคมให้น่าอยู่

ซึ่งนอกจากการรณรงค์ดังกล่าวแล้ว บริษัทโอซีซี ยังคำนึงถึงเรื่องสวัสดิภาพของผู้บริโภคเป็นสำคัญ

ทุกผลิตภัณฑ์ภายใต้การดูแลขององค์กร สร้างสรรค์ขึ้นจากวัตถุดิบที่มีคุณภาพสูง และมีความปลอดภัย

พร้อมแสดงความรับผิดชอบในทุกกรณีถ้าผู้บริโภคไม่พึงพอใจ หรือเกิดอาการแพ้ ในส่วนของบรรจุภัณฑ์

ได้มีการสร้างสรรค์บรรจุภัณฑ์จากกระดาษรีไซเคิล สำหรับเครื่องสำอาง KMA คอลเลคชั่น FAIRY
TALE

เพื่อลดใช้บรรจุภัณฑ์จากพลาสติกซึ่งไม่เป็นมิตรกับสิ่งแวดล้อมอีกด้วย โครงการ
Charityความงามแห่งการแบ่งปัน โดยเครื่องสำอาง Covermark
ในปีนี้เครื่องสำอางคัฟเวอร์มาร์คได้มอบรายได้ส่วนหนึ่งจากการจำหน่ายผลิตภัณฑ์บำรุงผิวชุด Cell
Advanced และ Precious Bright จำนวน 200,000 บาท ให้กับ
เสถียรธรรมสถานเพื่อร่วมสร้างสาวิกาสิกขาลัยมหาวิชชาลัยธรรมะเพื่อเยียวยาสังคม

โครงการ ผมสวย...ด้วยรักได้ปฏิบัติภาระกิจมาอย่างต่อเนื่อง
โดยมีเจตนารมณ์ที่จะตัดผมให้แก่ผู้ด้อยโอกาส ทั้งเด็ก สตรี และคนชราเพื่อมอบความสุข
ความงามและแบ่งเบาภาระเจ้าหน้าที่ผู้ดูแล โดยโครงการดังกล่าวได้มีขึ้นรวม 6 ครั้ง
ตัดผมให้กับผู้ด้อยโอกาสไปแล้วกว่า 500 คนณ สถานสงเคราะห์ต่างๆ

ทั้งในกรุงเทพฯ และปริมณฑลอาทิ บ้านเด็กกำพร้าตะวันใหม่ จ.ฉะเชิงเทรา
สถานสงเคราะห์คนไร้ที่พึ่งหญิงธัญบุรี จ.ปทุมธานี สถานสงเคราะห์เด็กกำพร้าหญิง บ้านราชวิถี
และสถานสงเคราะห์บ้านเด็กอ่อนพญาไท เป็นต้น

โครงการแต่งเติมความงาม แต่งแต้มความสุขสู่สังคม เป็นโครงการที่ทางบริษัทฯ
ได้จัดส่งผู้เชี่ยวชาญด้านความงาม ร่วมแต่งหน้าให้กับศิลปิน นักร้อง นักแสดง
ที่มาสร้างความสุขให้กับงานที่จัดขึ้นเพื่อการกุศลโดยเฉพาะ

ซึ่งตลอดระยะเวลา 1 ปี 6 เดือน บริษัทฯ ได้มีส่วนร่วมในกิจกรรมลักษณะดังกล่าวมากกว่า 200
งาน แต่งหน้าให้กับศิลปิน นักร้อง และนักแสดงมากกว่า 1,000 คน โครงการต้นกล้าแห่งความงาม
ต้นทางแห่งอาชีพ เป็นโครงการที่ตั้งใจจะเผยแพร่ความรู้ด้านการแต่งหน้าให้กับผู้ที่สนใจ
ทั้งนักศึกษาและประชาชนทั่วไป

เพื่อนำความรู้ดังกล่าวไปต่อยอดเป็นอาชีพเลี้ยงตนเอง และครอบครัวในอนาคตได้
โดยในปีนี้เราได้ทำการอบรมความรู้ด้านการแต่งหน้าให้กับหน่วยงานต่างๆมากมาย อาทิ
สมาคมส่งเสริมบุคลิกภาพสุภาพสตรี คณะ

เจ้าหน้าที่ระดับปฏิบัติการโรงพยาบาลศิครินทร์ สโมสรโรตารี่สากลกรุงเทพฯ
และเยาวชนจากมูลนิธิศุภนิมิตร

แห่งประเทศไทย เป็นต้น